tomron87/hebrew-wikipedia-sentences-corpus huggingface dataset:
יצורים אלה נכחדו לאחר הפליסטוקן, ייתכן שבשל הכחדה אנושית מהאבוריג'ינים שהגיעו לאוסטרליה.
אַרְיוֹמִיִּים (שם מדעי: Ariommatidae) היא משפחת דגי גרם מסדרת הדקראים הקרובים לכפחניים ובתוכה סוג יחיד - אַרְיוֹמָה (Ariomma) בו 9 מינים.
דגים אלה חיים במים עמוקים לאורך המדף היבשתי בכל האוקיינוסים, בדרך כלל הרחק מהחופים, והם בעלי גוף כסוף עד שחור בעל קוצי סנפיר לאורך גופם וחלק אחורי המזכיר גוף של צניניות.
המין אריומה קצרת-סנפיר (Ariomma brevimanum) יכול להגיע לאורך 80 סנטימטרים, אך רוב המינים מגיעים לאורך 20–30 סנטימטרים בלבד.
הם בעלי ראש מוגבה ופיותיהם קטנים, והם ניזונים מיצורים החיים על הקרקעית ומדגים קטנים.
חלק ממינים אלה מהווים דגי מאכל מסחריים.
מין אריומה קצרת-סנפיר (Ariomma brevimanum)
מין אריומה ים-סופית (Ariomma indicum)
אריוסיים (שם מדעי: Ariidae) היא משפחה של דגים מסדרת השפמנונאים החיים בעיקר בים ובאוקיינוס ולא במים מתוקים כמו רוב בני הסדרה, אף שחלקם דווקא חיים רק במים מתוקים או מליחים.
הם חיים רק בימים טרופיים או ממוזגים חמימים, בעיקר מסביב לחופי אמריקה הצפונית, אמריקה הדרומית, דרום ודרום-מזרח אסיה, אפריקה ואוסטרליה.
האריוסיים הם שפמנונים המגיעים לאורך 15 סנטימטר עד 185 סנטימטר אצל Netuma thalassina.
הם בעלי זנבות מגודלים המתאימים לתנועה מהירה וסנפיר גבי מוגבה מעל גופם אצל רוב המינים.
הראש מוארך ויותר נמוך מהגב ובקצה הפה שורות של 3 בינים דמויי-שפם העוזרים לשפמנון למצוא מזון.
לחלק מהמינים ישנם קוצים בעלי ארס על גבם.
דבר מיוחד אצל בני משפחה זו הוא מנהגם להדגיר ביצים בפיהם עד לבקיעתם, בדומה לאמנוניים.
דבר זה עוזר לגונן עליהם מטורפים.
שפמנונים אלה ניזונים ממיני סילוניות, דגים אחרים וחסרי חוליות שונים שהם תופסים בפיהם.
חלק מהמינים מהווים דגי מאכל, ואחרים נפוצים כדגי נוי באקווריום או נראים באקווריומים ציבוריים.
אריון קורפוריישן (Aerion Corporation) הייתה חברה אמריקאית לפיתוח וייצור מטוסי מנהלים על-קוליים.
החברה הייתה ממוקמת ברינו (נבדה).
בין הפרויקטים שעליהם עבדה החברה, נכלל מטוס המנהלים הסילוני העל-קולי AS2, שְיועד להוביל 8–12 נוסעים.
בנובמבר 2015, שמה לה החברה למטרה לקבל את אישור ה-FAA ל-AS2 עד לשנת 2021, ולכניסתו לשירות ב-2023, אך בנובמבר 2017 תיקנה את תאריך הכניסה לשירות ל-2025.
ב-21 במאי 2021, נסגרה החברה בשל הפסקת המימון והתמיכה מצד חברת בואינג ומחסור בכספים להמשך פיתוח וייצור.
אריון דבו באקייר הוא שחקן בריטי.
הוא הופיע במיני-סדרה של ה-BBC "מסחר מכובד" (1995), באופרת הסבון "Family Affairs" בשנים 2000 עד 2001, בסדרות של אמזון פריים "בשורות טובות" ו"קרניבל רואו" (2019), ובסדרת הדרמה "רופאים" של ערוץ BBC One מ-2001 עד 2005. לפני כן השתתף באקייר כשחקן אורח בסדרות הדרמה "The Bill", "חדר מיון" ו"הולבי סיטי".
בקולנוע שיחק באקייר בסרטים "After the Rain" ו-"הסוד".
אחרי שעזב את הסדרה "רופאים", חזר באקייר לסדרה כדי לביים ולכתוב פרקים אחדים.
הוא היה שותף לכתיבה וכיכב בדרמה "Stealing Lives".
בנובמבר 2008 הופיע בתפקיד נבל בסדרת הדרמה "ספוקס" של ערוץ BBC1. באוקטובר 2009 שיחק בפרק "Love is a Sacrifice" בעונה ה-24 של הסדרה "חדר מיון" בתפקיד אחיו של אחד המטופלים.
ב-2011 גילם באקייר נהג מונית בשם קארל לוקאס בפרק האחרון של העונה השישית בסדרה "חוק וסדר: UK", ששודרה ב-2012. הוא הופיע בדרמה "Dancing on the Edge" בתפקיד מנהל הלהקה וסלי הולט.
ב-2015 שיחק באקייר בפרק "The Woman Who Lived" בסדרת המדע בדיוני "דוקטור הו" לצדה של מייזי ויליאמס.
הוא שיחק בתפקיד האנטגוניסט לאנדרו, יצור דמוי אריה.
בסרט "רוג אחת: סיפור מלחמת הכוכבים" הופיע באקייר בתפקיד קמע.
ב-2019 גילם באקייר את לורד בוריאל בסדרת הטלוויזיה של ה-BBC "חומריו האפלים".
בתיאטרון שיחק באקייר בהפקות של הלהקה השייקספירית המלכותית (RSC) ושל תיאטרון ליריק האמרסמית'.
הוא היה מועמד לפרס איאן צ'ארלסון על תפקידו בדמות פלורינדו במחזה "משרתם של שני אדונים" בבימויו של טים סאפל שהוצג בתיאטרון יאנג ויק.
באקייר כיכב לצדה של ג'נט סוזמן בהפקת הבכורה הבריטית של המחזה "Dream of the Dog".
אריוס או אריוס דידימוס היה פילוסוף אלכסנדרוני מהאסכולות הפיתגוראית או הסטואית, שחי במאה ה-1 לפנה"ס.
במשך תקופה מסוימת הוא היה "הפילוסוף האישי" של הקיסר הרומי אוגוסטוס.
אוגוסטוס העריך אותו כל כך, עד שלאחר כיבוש אלכסנדריה הוא הצהיר שהוא חס על העיר בעיקר לטובת אריוס.
חוקרים מודרניים חלוקים אם זו באמת הייתה הסיבה שאוגוסטוס חס על העיר, מכיוון שבאותה עת אוגוסטוס טען שהוא גם עושה את זה כדי לכבד את זכרו של אלכסנדר מוקדון, וכמה חוקרים גם מעלים את האפשרות שהוא עשה זאת כדי לשאת חן בעיני האליטה של העיר.
אריוס, כמו גם שני בניו, דיוניסיוס וניקנור, לימד פילוסופיה את אוגוסטוס עצמו, ואף התגורר במשך תקופה מסוימת ממש בביתו.
הוא נזכר לעיתים קרובות על ידי הפילוסוף תמיסטיוס (המאה ה-4), האומר כי אוגוסטוס העריך את אריוס לא פחות ממה שהעריך את מרקוס ויפסניוס אגריפה, שנהוג לחשוב שהיה איש סודו ויד-ימינו של אוגוסטוס (אם כי יש להזכיר שתמיסטיוס כתב ארבע מאות שנה מאוחר יותר).
מקורות אחרים מציינים כי הוצעה לו משרת Praefectus Augustalis (מושל) של מצרים, אלא שאריוס דחה את הצעתו של אוגוסטוס לטובת משרה בפרובינקיה סיקיליה, אם כי חוקרים מודרניים מטילים ספק כלשהו לגבי אנקדוטה זו (בעיקר משום שאין דוגמאות נוספות למישהו ש"הוצע" לו תפקיד מאת אוגוסטוס ודחה את הצעתו).
הועלתה האפשרות שסיפור זה היה תעמולה ממלכתית שהצדיקה את הדחת אריוס על ידי אוגוסטוס מהפרובינקיה של מצרים והכנסתו של קורנליוס גאלוס לתפקיד פרפקטוס.
את מקומו של אריוס כ"פילוסוף האישי" של אוגוסטוס ירש הפילוסוף תאון.
מדברי קווינטיליאנוס נראה כי אריוס גם לימד או כתב על רטוריקה.
אריזונזאורוס (שם מדעי: Arizonasaurus) הוא סוג של ארכוזאור פרהיסטורי מתור הטריאס, שהיה בעל מפרש-גב גדול.
הוא דמה במראהו לדינוזאור, אך היה קרוב בהרבה לתנינים.
כיום משייכים אותו לקבוצה פסאודוסוכיה, לצידו של הפופוזאורוס.
האריזונזאורוס התגלה בשכבות חפירה בתצורת מואנקופי שבצפון אריזונה, כשרידים של חלקי לסת תחתונה ושרידי שיניים, והוא נקרא על שם המדינה (מילולית: "לטאה/זוחל אריזוני") בידי החוקר סמואל פול ולס .
אך רק ב-2002 נחשף שלד שלם בידי החוקר סטרלינג נסביט .
יצור זה היה בעל מפרש-גב כמו של דימטרודון או אדפוזאורוס, ובמידה מסוימת דמה גם למפרש הספינוזאורוס, והוא שימש ככל הנראה לחימום בעליו.
מפרש זה הוא סימן היכר של בני המשפחה הקדומה Ctenosauriscidae שהייתה קרוב לפוזוזאורוס ולאפיגיה.
הוא הגיע לאורך של 3 מטרים וייתכן שעמד זקוף או חצי-זקוף.
בני קבוצתו של האריזונזאורוס היו נפוצים מאוד לאורך הטריאס בין אירופה לאמריקה הצפונית, והם היו בין ראשוני הקבוצות שנפרדו בין הארכוזאורים דמויי-העופות (אוומטאטרסליה) לארכוזאורים דמויי-התנינים (פסאודוסוכיה).
אריות הים היא סדרת טלוויזיה צבאית אמריקאית.
הסדרה מופקת על ידי אולפני הטלוויזיה של CBS, ועלתה לשידור ב-CBS ב־27 בספטמבר 2017. הסדרה עוקבת אחר יחידת העילית של אריות הים.
בינואר 2023, הסדרה חודשה לעונה שביעית ואחרונה.
הסדרה עוקבת אחר צוות בראבו, יחידת משנה של צוות 6 של אריות הים, היחידה המובחרת ביותר של אריות הים.
רס"ם ג'ייסון הייז (דייוויד בוריאנז) – בראבו 1 ומנהיג צוות בראבו.
גרושה של אלנה ואביהם של אמה ומייקי.
לפני אירועי הסדרה התגרש מאשתו.
לקח קשה את מותו של נייט.
חברו הטוב ביותר של ריי.
התחיל לצאת עם מנדי בעונה החמישית.
קליי ספנסר (מקס ת'יריוט) (עונות 1–6) – בראבו 6, מצטרף לצוות בראבו במהלך העונה הראשונה.
בנו של אש ספנסר, אריה ים לשעבר שכתב ספר על שירותו, דבר שהכעיס את חבריו.
התחתן עם סטלה בסוף העונה הרביעית, והם מצפים לילד שנולד בעונה החמישית ולו הם קראו בריאן, על שמו של חברו הטוב של קליי שנהרג במהלך האימונים.
חברו הטוב ביותר של סאני.
גדל בליבריה עם סבו וסבתו.
נפצע באופן קשה בעונה השנייה.
בעונה השישית נפצע באורח אנוש וכתוצאה מכך מאבד את רגלו.
נורה למוות על ידי מאבטח שחשב שקליי שותף לניסיון פריצה.
אמנדה "מנדי" אליס (ג'סיקה פארה) (עונות 1–4, משנית עונה 5–6) – סוכנת של ה-CIA שצוותה לבראבו.
התחילה לצאת עם ג'ייסון בעונה החמישית.
ריימונד "ריי" פרי (ניל בראון ג'וניור) – בראבו 2 וחברו הנאמן ביותר של ג'ייסון.
בעלה של נעימה ואביהם של ג'מילה וריי ג'וניור.
נחטף ועונה במשך ימים וכתוצאה מכך סובל מהפרעת דחק פוסט-טראומטית.
בעונה השישית פותח ביחד עם נעימה מרכז לעזרת חיילים שסובלים מפוסט טראומה.
סאני קווין (איי ג'יי באקלי) – בראבו 3. מגיע מטקסס.
חברו הטוב ביותר של קליי.
יוצא לסירוגין בסתר עם ליסה, למרות האיסור החמור על כך.
נולדה לו בת בשם ליאן בסוף העונה הרביעית מחברתו לשעבר.
ליסה דייוויס (טוני טרקס) – לשעבר מומחית לוגיסטיקה במחלקה הראשונה.
ומאז עונה 3 קצינת מודיעין של DEVGRU.
אריק בלקבורן (ג'אד לורמנד) (משני עונה 1, ראשי עונות 2 – הווה) – בתפקיד המפקד הראשי של צוות בראבו.
מועלה בדרגה בעונה הרביעית ועוזב את בראבו.
טרנט סוייר (טיילר גריי) – בראבו 4 והחובש של הקבוצה.
עזב את בראבו לתקופה קצרה בעונה החמישית וחזר בעונה השישית.
גריי היה בעברו אריה ים אמיתי והוא משמש כמפיק ויועץ לסדרה.
ברוק ריינולדס (ג'סטין מלניק) – בראבו 5 והמחזיק בכלב של הקבוצה, סרברוס ואז פפר.
אדם סביר (מייקל אירבי) (עונות 1–2) – מדריך לאריות הים החדשים.
החליף את ג'ייסון לתקופה קצרה ונהרג במהלך פעולה לאחר שהקריב את חייו למען היחידה וקפץ על מחבל מתאבד.
סקוט "פול מטאל" קרטר (סקוט פוקס) (עונות 1–4) – הנהיג את אלפא ועבר לבראבו לאחר פציעתו של קליי.
מת בסוף העונה הרביעית במהלך פעולה.
פוקס היה בעברו אריה ים אמיתי והוא משמש כיועץ לכותבים בסדרה.
ברט "סאווני" סאוון (טוני קוראן) (עונה 2) – אריה ים לשעבר ששירת בבראבו לפני שפרש בעקבות פציעה.
מתיידד עם קליי והשניים גרים ביחד ונעזרים זה בזה בזמן ההחלמה שלהם בעונה השנייה.
לאחר שלא טיפלו בפגיעה המוחית שלו שקיבל במהלך השירות הוא מתאבד מחוץ למחלקה לענייני חיילים משוחררים.
לאחר מותו, מנסה קליי לעזור לחיילים אחרים שנפגעו במהלך שירותם והוא אף נעזר באביו.
ויקטור לופז (לוקה דה אוליביירה) (עונה 3) – בראבו 7. סולק מהקבוצה לאחר שהרג בשגגה אחד מבני הערובה ושיקר על כך.
מייקל "30 מייק" צ'ן (טים צ'יו) (עונות 3–4) – היה לוחם ביחידת צ'ארלי, לפני שעבר לבראבו.
הנהיג את בראבו לזמן קצר בעונה הרביעית לפני שעזב.
בריאן ארמסטרונג (ג'יי היידן) (עונה ראשונה) – היה חברו הטוב ביותר של קליי במהלך האימונים לאריות הים.
נהרג בתאונת אימונים לאחר שהמצנח שלו לא נפתח.
בנו של קליי נקרא על שמו.
סטלה בקסטר (אלונה טל) – סטודנטית לספרות שמתחילה לצאת עם קליי בעונה הראשונה אך היא נפרדת ממנו בגלל עבודתו המסוכנת.
מתחילה לצאת איתו שוב בעונה הרביעית והם מתחתנים בסופה.
בעונה החמישית נולד להם ילד, בריאן.
אלנה הייז (מקיילה מקנוס) (עונות 1–2) – גרושתו של ג'ייסון ואימם של אמה ומייקי.
נהרגת בתאונת דרכים בעונה השנייה.
אמה (קרי מדרס) ומייקי (ארמון ג'ייקוב פורד) הייז – ילדיהם של ג'ייסון ואלנה.
אמה לומדת בטיש ומייקי לומד בפנימייה להוקי.
נעימה פרי (פריסה פקרי) – אחות.
אשתו של ריי ואימם של ג'מילה וריי ג'וניור.
תומאס האוול) – אביו של קליי.
היה בעברו אריה ים שכתב ספר שהכעיס את הצבא.
שלח את קליי להוריו בליבריה כי לא יכל לגדל אותו.
בינו לבין קליי יש מערכת יחסים מסובכת.
חלה בסרטן בעונה החמישית והחלים בסופה.
עונה ראשונה – 22 פרקים
צוות בראבו יוצא למספר משימות בראשות נגד ראשי ג'ייסון הייז ולוטננט קומנדר אריק בלקברן.
במהלך העונה מצטרף לצוות קליי ספנסר בתור "בראבו 6".
בהמשך העונה הצוות יוצא לאפגניסטן ומנהל מצוד אחרי חברי הטליבאן שהרגו את חבריהם ליחידה, חברי צוות אקו.
עונה שנייה – 22 פרקים
בתחילת העונה מתמודד הצוות עם מספר אסונות המשפיעים ישירות על הלך הרוח בצוות המצומצם.
בהמשך הצוות יוצא למקסיקו על מנת לחסל ראש קרטל סמים בכיר.
הצוות יוצא למשימה מתמשכת בפיליפינים, שם קליי נפצע ועוזב את הצוות לתקופה.
ליסה דייוויס נמצאת בקורס קצינים.
עונה שלישית – 20 פרקים
העונה נפתחת בפעילות בבלגרד עם קצינת מודיעין חדשה בדמות ליסה, אחראית הלוגיסטיקה בצוות לשעבר, ליסה וסאני מתחילים לצאת בחשאי והם מנסים לתמרן בין הזוגיות לעבודה.
ג'ייסון מתמודד עם זיכרונות על חבריו שנפלו במלחמה, ובמהלך העונה הוא נפצע ומנסה לעשות שינוי בחייו.
ריי מתקדם בחייו האישיים והמקצועיים, קליי מנסה להמשיך הלאה אחרי הזוגיות עם סטלה ומתחבט היכן יוכל להשפיע יותר על שדה המלחמה, סאני מסתבך בפאב ומוצא עצמו חוזר לשורשים וצוות בראבו מקבל חבר צוות חדש, ומסלק אותו אחרי שכמעט גרם לריי להתפטר מהצי.
צילומי העונה נעצרו בגלל מגפת הקורונה ולכן שודרו 20 פרקים במקום 22.
עונה רביעית – 16 פרקים
בעונה זו ג'ייסון מתמודד עם האשמות של הפיקוד על כך שהוא עשה פשע מלחמה, הוא נאלץ להתמודד עם מערכת המשפט הצבאית ללא חבריו, שנאסר עליהם לדבר איתו.
קליי מסולק לתקופה קצרה וריי יוצא לקורס קצינים.
עונה חמישית – 14 פרקים
בתחילת העונה הצוות יוצא לקוריאה תוך התמודדויות שונות של חברי הצוות: ריי מתמודד עם פוסט טראומה, קליי מודאג מג'ייסון שיש לו בעיות זיכרון וסאני מבלה קצת זמן עם ליאן התינוקת.
עונה שישית – 10 פרקים
העונה השישית עלתה ב-18 בספטמבר 2022 והסתיימה ב-20 בנובמבר 2022.
אתר הביקורות Rotten Tomatoes דיווח על דירוג של 83% על סמך 275 ביקורות של משתמשים.
לעומת זאת, המבקרים נתנו ציון 71% על סמך 24 ביקורות.
אתר הביקורות Metacritic, קבע ציון של 57 מתוך 100 על סמך 16 מבקרים.
במיתולוגיה האירית, אריו (באירית: Éire) היא בתם של דלבאת וארנמס מטואטה דנה דן, והיא האלה של אירלנד.
השם האנגלי לאירלנד מגיע מהשם "Ériu" והמילה הגרמאנית: "Land", כלומר: "Ériuland".
כיוון שאריו מיוצגת כאלת אירלנד, היא מתפרשת לעיתים קרובות כאישיות מודרנית של אירלנד, או האנשתה המדינית והלאומית, אם כי מכיוון שהשם "אריו" הוא הצורה האירית הישנה יותר של המילה אירלנד, שמה המודרני שונה לעיתים קרובות ל"אייר "או "ארין" כדי שיתאים לצורה מודרנית.
על פי המיתולוגיה האירית, אריו שהתה עם אחיותיה, באנבה ופודלה והייתה חלק משלישיית אלות כשהגיעו המיליזיאנים מגליסיה, כל אחת משלוש האחיות ביקשה לתת את שמה לארץ.
ושלושת השמות הוענקו לארץ, אף על פי שאריו (Éire) הפך לשם הראשי בשימוש, (באנבה ופודלה עדיין משמשים לעיתים כשמות פואטיים לאירלנד, כמו שאלביון משמש כשם פואטי לבריטניה הגדולה).
הלקסיקון של אוניברסיטת ויילס לשפות קלטיות סיווג את המילה אריו כמילה ששורשיה מגיעים מהשפה "פרוטו קלטית" שהייתה נפוצה באסיה ואירופה.
אריזונה זרבס (; נולד ב-19 באפריל 1995) הוא ראפר, זמר ומלחין אמריקאי.
שירו, "Roxanne", הגיע למקום הרביעי בבילבורד הוט 100 ב-2019. באותה שנה, בעקבות הצלחת הסינגל, זרבס יצא לסיבוב הופעות בארצות הברית, ובנובמבר, חתם חוזה הקלטות עם קולומביה רקורדס.
"Roxanne" אף הגיע לראש מצעד הסינגלים של ניו זילנד, ולעשירייה הפותחת של מקבילו האוסטרלי.
בכיתה י"א, פרסם זרבס את שירו הראשון.
סינגל הבכורה שלו, "Don't Hit My Line", יצא לאור ב-2016. בשנתת 2018, הוציא לאור את המיני-אלבום Living Facts.
ב-10 באוקטובר 2019, פרסם זרבס את השיר "Roxanne".
השיר הפך לוויראלי בפלטפורמת הטיק טוק.
לאחר מכן הוציא את הסינגל שלו "RIP".
אריון נייטון , הוא אתלט אמריקאי.
סגן אלוף העולם (בודפשט 2023), זוכה מדליית ארד מאליפות העולם (יוג'ין 2022), אלוף ארצות הברית (2023) ומדורג במקום השישי בכל הזמנים (19.49 שניות) בריצת 200 מטר.
נייטון החל להתאמן באתלטיקה בשנת 2019 בגיל 15.
באליפות ארצות הברית לנוער שנערכה בפלורידה בשנת 2020 זכה נייטון במדליית זהב בריצת 200 מטר בתוצאה השנייה בטיבה בכל הזמנים בעולם לגיל 18 של 20.33 שניות.
בתחרות שנערכה בקלרמונט, פלורידה ב-2 במאי 2021 קבע נייטון בריצת 100 מטר תוצאה של 9.99 שניות, אך בעזרת רוח גבית מעל המותר של 2.7 מטר לשנייה.
ב-31 במאי הוא קבע בריצת 200 מטר שיא עולם חדש לנוער עד גיל 18 של 20.11 שניות, שיפור בשתי מאיות השנייה לשיא העולם בן 18 השנים של יוסיין בולט מג'מייקה (20.13 שניות).
כבר בשלב המוקדמות הוא קבע שיא עולם חדש לגילאי 18 של 20.04 שניות ובשלב חצי הגמר הוא ניצח את הריצה בשיא עולם חדש לנוער עד 18 ועד גיל 20 של 19.88 שניות, שיפור לשיא העולם לגילאי 20 בן 17 השנים של יוסיין בולט (19.93 שניות).
באולימפיאדת טוקיו (2020) הוא סיים במקום רביעי בתוצאה של 19.93 שניות.
בתחרות שנערכה בגיינסוויל, פלורידה ב-16 באפריל 2022 הוא קבע בריצת 100 מטר שיא אישי חדש של 10.04 שניות, שבועיים לאחר מכן, בתחרות שנערכה בבאטון רוז', לואיזיאנה ב-30 באפריל הוא קבע בריצת 200 מטר שיא עולם עד גיל 20 של 19.49 שניות ובכך היה לאתלט הרביעי הכי מהיר בהיסטוריה, באותה העת.
באליפות העולם שנערכה ביוג'ין ב-21 ביולי אותה שנה הוא זכה במדליית ארד בריצת 200 מטר בתוצאה של 19.80 שניות, אחרי נואה ליילס שקבע שיא לאומי חדש של 19.31 שניות וקני בדנרק (19.77 שניות), שלושתם מארצות הברית.
באליפות ארצות הברית שנערכה ביוג'ין ב-9 ביולי 2023 זכה במדליית זהב בריצת 200 מטר בתוצאה של 19.72 שניות, לפני קני בדנרק (19.82 שניות) וקורטני לינדזי (19.85 שניות).
באליפות העולם שנערכה בבודפשט, הונגריה באוגוסט הוא זכה במדליית כסף בתוצאה של 19.75 שניות, אחרי חברו לנבחרת נואה ליילס (19.52 שניות) ולפני לטסיל טבוגו מבוטסואנה (19.81 שניות).
ב-2025 הורשע באימרוץ ונגזרה עליו השעיה לארבע שנים.
אריולה שהייתה ידועה בשמות אריולה רקורדס, אריולה-יורודיסק ו-BMG אריולה היא חברת תקליטים שהוקמה על ידי סוני מיוזיק אנטרטיינמנט בשנת 1958. דרך החברה, יצאו בעיקר אלבומים ושירים בסגנון פופ, רוק קל, לטיני וכולי.
חברת התקליטים אריולה-יורודיסק GmbH נוסדה בשנת 1958 כמפיצה של עיקר המוזיקה של ברטלסמן.
אריולה רכשה גם את אריסטה רקורדס וגם את חברת התקליטים הגרמנייה המתחרה הנסה רקורדס ב-1979. בעליה מכרו 50% מאריסטה ל-RCA רקורדס ב-1983; לאחר מיזם משותף קצר בין RCA ואריולה, RCA נרכשה על ידי ג'נרל אלקטריק שמכרה מיידית את חלקה של RCA במיזם בחזרה לאריולה.
לאריולה אמריקה הייתה גם חברת תקליטים מקבילה בשם אושן רקורדס, שכללה בצוות האמנים שלה את השחקנית/בדרנית אן-מרגרט ופעלה בשנים 1979–1980. במהלך שנות ה-80 הוקמה חברה בת נוספת בשם אריולה-סופט.
בהוצאת אריולה יצאו שירים ואלבומים של אמנים כגון גלוריה טרווי, מודרן טוקינג, סי.
קאץ', ג'נט, ויה קון דיוס ואדריאנו צ'לנטנו.בשנת 1979 הפיקה החברה תקליט ששמו YARDENA שכלל שירים בביצוע הזמרת הישראלית ירדנה ארזי שהנחתה באותה שנה את תחרות האירווזיון שנערכה בירושלים.
התקליט כלל צילומים בגן הלאומי קיסריה.
על פי בקשתה, הופיעה בכל הצילומים ירדנה ארזי יחפה.
אריות תחת הנהגת חמורים הוא ביטוי שמופיע במחקרים בתחום ההיסטוריה הצבאית ומתאר את הפעלת חיל הרגלים של צבא האימפריה הבריטית במהלך מלחמת העולם הראשונה.
בבסיס הביטוי נמצאת התאוריה שהחיילים של האימפריה הם האריות שנשלחו אל מותם בשדות הקטל של החזית המערבית על ידי החמורים שהם מנהיגים ומפקדים חסרי כישורים שהיו אדישים לגורלם ולמותם.
הביטוי שימש כשם למחקר ביקורתי שפרסם ההיסטוריון הצבאי הבריטי אלן קלארק בשנת 1961 תחת השם "החמורים" The Donkeys שביטא את גישת המחקר ההיסטורי של מלחמת העולם הראשונה בשנות השישים של המאה ה-20, אך זכה גם לביקורות נוקבות.
הביטוי זכה לשימוש נרחב בידי עיתונאים, היסטוריונים והוגי דעות כתמצית הביקורת על המנהיגים וניהול המלחמה מצד כל הצבאות והצדדים שהשתתפו במלחמת העולם הראשונה, וכדרך לציין שהמלחמה הייתה בזבוז של חיים חסר טעם, ללא קשר ליכולת הטכנית או אחרת של הגנרלים משני הצדדים.
מנגד, מבקרי הביטוי טענו כי מנקודת המבט הבריטית, המלחמה הייתה "הכרחית ומוצלחת".
הביטוי מבוסס על פתגמים ואמרות-כנף שהשתרשו בתרבות המערב וקדם למלחמת העולם הראשונה.
פלוטרכוס ייחס למצביא האתונאי כבריאס את האמירה ש"יש לחשוש יותר מצבא של איילים בפיקודו של אריה מצבא של אריות בפיקודו של צבי".
האמרה זכתה לשימוש נרחב במהלך מלחמת קרים בסוף המאה ה-19, ובעיקר לתאר את הקרבות סביב המצור על סבסטופול, שאחד מרגעי השפל שלו בהיבט זה הייתה הסתערות הבריגדה הקלה.
אחד הציטוטים המפורסמים יותר נעשה על ידי קרל מרקס ופרידריך אנגלס, במאמר שפורסם ב-Neue Oder-Zeitung, באוקטובר 1855, על הטעויות והמחדלים האסטרטגיים של הצבא הבריטי במהלך נפילת סבסטופול באומרם "הבדיחה הרווחת בצבא הרוסי, ש'הצבא האנגלי הוא צבא של אריות בראשות חמורים', הוּכְחה סופית בקרב על רדן ".
הביטוי "אריות בראשות חמורים" שימש ככותרת לספר שיצא לאור ב-1927, מאת קפטן פ.א.
כותרת המשנה של ספר זה הייתה "הסבר כיצד הניצחון במלחמה הגדולה הושג על ידי אלה שעשו הכי פחות טעויות".
במהלך מלחמת העולם השנייה צוטט הגנרל הגרמני ארווין רומל משתמש באימרה על מנת לתאר את מהלך המצור על טוברוק בשנת 1942.
במהלך הדיון הציבורי על תהליך הברקסיט בשנת 2019 השתמשו מתנגדי המהלך בהאשטאג #led by donkeies כדי לתאר את צביעותם ואופיים של הפוליטיקאים הבריטים שהובילו את הברקסיט.
ספרו הראשון של ההיסטוריון הבריטי אלן קלרק, "החמורים" The Donkeys (1961), היה סקירה מהפכנית של מהלכי חיל המשלוח הבריטי במלחמת העולם הראשונה, החל במערכות של החזית המערבית, עבור בקרבות שניטשו בלוס, בנב שאפל ובארמנטייר וכלה בפיטוריו של סר ג'ון פרנץ', המפקד העליון של הכוח, והחלפתו בדאגלס הייג.
הספר כלל ביקורת נוקבת על הגנרלים במלחמה ותלה בהם את האשמה לאובדן החיים הרב.
שמו של הספר הוא פרפרזה על הביטוי האנגלי "Lions led by donkeys".
עבודתו הושפעה מאוד מארתור לי, ידיד המשפחה, שזכר את האנדרלמוסיה ואוזלת היד ששררו בשורות חיל המשלוח.
במהלך עבודתו התיידד עם ההיסטוריון באזיל לידל הארט, שהיה למנטור שלו ושדחף ללא מצרים את הטענה על האין-אונות של הגנרלים הבריטים בכתביו ומאמריו הרבים.
ההיסטוריון הבריטי בריאן בונד , ערך בשנת 1991 אוסף מאמרים על תולדות מלחמת העולם הראשונה, והביע את הרצון הקולקטיבי של המחברים השונים משנת 1991 לבסס תיאור מורכב ועמוק יותר מעבר ל"סטריאוטיפים הפופולריים של החמורים", תוך הכרה בכך שנעשו טעויות מנהיגות חמורות.
טענה נוספת שהועלתה היא שגם הצבאות הרוסיים סבלו קשות במהלך השנים הראשונות של המלחמה, בעיקר בקרב טננברג.
הטקטיקות הגרמניות סופגות ביקורת שגרתית על השימוש ללא הבחנה בטקטיקת התקפת-נגד מיידית על מנת להחזיר "קרקע אבודה", פעולה שהביאה בדרך כלל לאובדן חיים גבוה בקרב הצבא הגרמני.
מחקרים נוספים והיסטוריונים בריטים של המחצית השנייה של המאה העשרים טוענים כי הביטוי "אריות תחת הנהגת חמורים" יצר תמונה כוזבת, או לפחות חלקית מאוד, של הלחימה במלחמת העולם הראשונה.
אריך אַוּאֶרבך (Erich Auerbach; 9 בנובמבר 1892 – 13 באוקטובר 1957) היה פילולוג יהודי-גרמני-אמריקאי, חוקר ספרות השוואתית, היסטוריון ומבקר ספרות.
עבודתו הידועה ביותר היא "מימזיס", על היסטוריה של הייצוג מהספרות הקדומה ועד לספרות המודרנית.
אוארבך נולד בברלין למשפחה יהודית מהמעמד הבינוני-גבוה.
הוא למד באוניברסיטאות של ברלין, פרייבורג ומינכן, ובשנת 1913 קיבל תואר דוקטור למשפטים מאוניברסיטת היידלברג.
במלחמת העולם הראשונה שירת בצבא הגרמני, ולאחר מכן אומן במסורת הפילולוגיה הגרמנית (ואף הפך, בסופו של דבר, יחד עם לאו שפיצר, לאחד מהידועים שבחוקריה).
הוא קיבל דוקטורט ב-1921. בשנים 1923 עד 1929 היה ספרן בספריית מדינת פרוסיה בברלין, וב-1929 נעשה חבר בפקולטה לפילולוגיה באוניברסיטת מרבורג, ופרסם ספר על דנטה אליגיירי.
עם עליית הנאצים לשלטון בגרמניה אולץ אוארבך, שהיה יהודי, לפנות את משרתו ב-1935. הוא גלה מגרמניה, והתיישב באיסטנבול, שם לימד באוניברסיטת איסטנבול וכתב את "מימזיס", הספר שנחשב ליצירת המופת שלו (הספר יצא לאור ב-1946; בעברית הוא ראה אור ב-1958).
ב-1947 עבר לארצות הברית, לימד באוניברסיטת פנסילבניה, ועבד במכון למחקר מתקדם בפרינסטון.
לבסוף נעשה פרופסור לפילולוגיה של שפות רומאניות באוניברסיטת ייל ב-1950, והחזיק במשרה זו עד מותו ב-1957, בוולינגפורד שבקונטיקט.
מימזיס - התגלמות המציאות בספרות המערב (תרגם: ברוך קרוא; הוסיף מבוא: דב סדן), ירושלים: מוסד ביאליק, תשי"ח-1958.
ספרות, היסטוריה, היום האחר: אסופת מאמרים מאת אריך אוארבך, תרגמה מגרמנית: רות גינזבורג, ערך והקדים מבוא: גלילי שחר, הוצאת מוסד ביאליק ואוניברסיטת תל אביב, 2019.
אריך-נֶגֶן ) הוא המונח העברי לתקליט פטיפון המסתובב במהירות של ⅓33 סיבובים לדקה.
הוצג לראשונה ב-21 ביוני 1948 על ידי קולומביה מאסטרוורקס רקורדס, חברת בת של קולומביה רקורדס, ולימים סוני קלאסיקל רקורדס.
כשמשתמשים במונח אריך-נגן הכוונה היא בדרך כלל לתקליט ויניל רגיל בקוטר 30.5 סנטימטר (12 אינץ') עם זמן השמעה ממוצע של 25 דקות בכל צד ועם מספר שירים בכל צד.
התקליט עטוף בנייר דק או בניילון בתוך אריזת קרטון מרובעת.
על האריזה עיצוב גרפי, תמונות, מידע על תוכן התקליט, פרוט הקטעים בכל צד, ומשך הזמן של הקטעים.
אריך-הנגן מכיל בדרך כלל מוזיקה קלאסית, ג'אז ואלבומי מוזיקה פופולרית.
בתעשיית התקליטים אריך-נגן מתייחס למהירות של ⅓33 סיבובים לדקה ולצפיפות חריצי התקליט בלבד ולא לקוטרו.
בשנות החמישים והשישים הודפסו בישראל תקליטים כאלה גם בקוטר של 17.5 סנטימטר (7 אינץ') ו-25 סנטימטר (10 אינץ').
אַרְיין רוֹבֵּן (בהולנדית: Arjen Robben; נולד ב-23 בינואר 1984) הוא כדורגלן עבר הולנדי.
רובן ערך 96 הופעות והבקיע 37 שערים במדי נבחרת הולנד, בה שימש מספר שנים קפטן, עד לפרישתו ממנה בשנת 2017. ביוני 2020 הודיע כי ישוב לשחק במדי חרונינגן, כשנה לאחר פרישתו ממשחק פעיל, אך פרש סופית ביולי 2021 בשל פציעות, בגיל 37.
רובן שיחק בעבר בקבוצת חרונינגן, שלשחקנה המצטיין הוכתר בעונת .
לאחר מכן שיחק בפ.ס.ו איינדהובן, עימה זכה באליפות וזכה בתואר השחקן הצעיר הטוב של הולנד בזמנו.
ב-2004 עבר לצ'לסי האנגלית, זכה עימה בשתי אליפויות רצופות ונבחר לשחקן הליגה לחודש נובמבר 2005. לריאל מדריד, לשורותיה עבר ב-2007, עזר לזכות באליפות לה ליגה ה-31 שלה.
לאחר שעבר לבאיירן מינכן ב-2009, עזר לה לזכות בטרבל כאשר הוא מבקיע את שער הניצחון בגמר ליגת האלופות 2013 נגד בורוסיה דורטמונד ונבחר לשחקן המצטיין של המשחק.
רובן נולד בעיירה בדום שנמצאת במחוז חרונינגן שבהולנד ונכנס לעולם הכדורגל כבר בגיל צעיר.
הוא החל לשחק עם קבוצות מקומיות והתמסר לשיטה שפיתח המאמן ההולנדי ויל קורבר, שעקרונה הוא לימוד ושינון מהלכים ותרגילים במצבים של אחד על אחד.
כישרונו עם הכדור, בנוסף לשליטתו בכדור ועבודת הרגליים הזריזה שלו, הפכו את רובן לשחקן בעל ערך והוא במהרה הוחתם על ידי המועדון המקומי חרונינגן.
בשנת 1999 רובן שובץ על ידי חרונינגן בקבוצת הנוער רמה ג' של המועדון.
בקבוצה זו הבקיע 50 שערים והמאמן יאן ואן דייק צירף אותו כקיצוני לסגל הקבוצה הראשונה במשחק החוץ של הקבוצה בנובמבר 2000 נגד טוונטה.
לראשונה הועלה למגרש ב-3 בדצמבר 2000, במשחק נגד ואלבייק, כמחליף לשחקן הפצוע לאונרדו דוס סנטוס בדקה ה-79. בתקופת החורף רובן הצליח להשיג מקום בהרכב הפותח של הקבוצה.
במשך 18 משחקים, בהם פתח בעבור הקבוצה בעונת , הבקיע שני שערים.
רובן קיבל את תואר השחקן הטוב במועדון לאותה עונה, ויחד עם חברו לקבוצה ג'ורדי הוגסטרייט, הציג את הכוח של האקדמיה לנוער של חרונינגן.
בתקופת היותו בקבוצה יציבותו השתפרה ובמשך העונה השנייה שיחק 28 משחקים והבקיע 6 שערים.
לפני תחילת עונת רובן עבר לפ.ס.ו איינדהובן בתמורה ל-3.9 מיליון יורו.
בעונתו הראשונה עם איינדהובן, עונת 2002/2003, רובן שיחק ב-33 משחקים והבקיע 12 שערים.
הוא זכה בתואר שחקן הקבוצה לצד החלוץ מתיאה קז'מן, עמו היה לו שיתוף פעולה מעולה שעדיין מתייחסים אליו אוהדי פ.ס.ו בתור "בטמן ורובן", (כינויו של קז'מן היה 'בטמן').
רובן נמנה בין חברי הקבוצה כשזו זכתה באליפות השבע עשרה שלה, תוך זכייה בפרס השחקן המוכשר של השנה.
לאחר פתיחה טובה זו, פ.ס.ו לא יכלה להמשיך ביכולת הטובה ונאבקה על המקום השני בליגה עם אייאקס אמסטרדם.
רובן ביקר בלונדון ופגש במאמן מנצ'סטר יונייטד, אלכס פרגוסון, אך המחיר שהוצע למעברו היה נמוך בעבורו ובעבור הקבוצה.
יושב ראש איינדהובן, הארי ואן ראיי, אמר ליונייטד שההצעה שגובהה 7 מיליון יורו תקנה להם רק חולצה חתומה של רובן.
כמעט מיד לאחר מכן, רומן אברמוביץ', בעליה של קבוצת צ'לסי, הציע 18 מיליון יורו בתמורה לשחקן, ופ.ס.וו הסכימה.
שאר העונה שלו עם פ.ס.ו הייתה מאכזבת.
הוא נפצע פעמיים באותו אזור והחמיץ מספר רב של משחקים.
בסוף העונה, רובן הבקיע 5 פעמים ב-23 משחקים.
רובן לא ערך את הופעת הבכורה התחרותית שלו במדי צ'לסי עד נובמבר 2004, מאחר שהיה פצוע מאז משחק הידידות נגד רומא לפני תחילת העונה.
רובן החמיץ לא מעט משחקים עקב פציעה בעונת ומשום כך שותף רק ב-18 משחקים, מספר המשחקים הקטן ביותר בהם שותף מאז העונה הראשונה שלו עם קבוצה בוגרת בעונת 2000/2001.
בעת חזרתו מהפציעה בעונת 2004/2005 הוא היה השחקן הטוב ביותר במשחק צ'לסי - אברטון והבקיע בארבעה משחקים רצופים: נגד צסק"א מוסקבה, אברטון, ניוקאסל יונייטד ופולהאם.
שנה זו הייתה מוצלחת עבור רובן; בנובמבר 2004 הוא זכה בפרס "שחקן החודש" של הליגה האנגלית.
רובן סיים את העונה עם שבעה שערים, הכמות השנייה הכי גבוהה שהבקיע לעונה אחת בקריירה שלו.
הוא היה מועמד לפרס הכדורגלן הצעיר של השנה בליגה האנגלית, אך הפסיד את התואר לוויין רוני ממנצ'סטר יונייטד.
אי לכך, הוענק לו פרס בראבו, שניתן לשחקן המצטיין בעונה באירופה על ידי מגזין "גוארין ספורטיבו".
הקריירה המוקדמת שלו בצ'לסי אופיינה על ידי התצוגות המרשימות שלו כקיצוני ייחודי בכדורגל האנגלי.
התרומה המיידית שלו לזריזות השלישייה ההתקפית ששיחקו בה דמיאן דאף והחלוץ דידייה דרוגבה הייתה כנראה התוצאה הטובה ביותר של הגעתו של רובן.
למרות זאת, רובן נפצע קשות במשחק חוץ בליגה נגד בלקברן רוברס ונאלץ לשבת על הספסל במשחקי האליפות, בהם הגיעה הקבוצה לחצי גמר ליגת האלופות.
כאשר שב לכשירות לעונת 2005/06, רובן היה חלק משמעותי באגף שמאל של צ'לסי.
ב-28 משחקים, רובן תרם שישה שערים והקבוצה זכתה באליפות השנייה ברציפות שלה, הפעם הראשונה שהמועדון הלונדוני עשה זאת.
בעונה זו רובן קיבל את שני הכרטיסים האדומים הראשונים שלו בקריירה בשני המשחקים נגד סנדרלנד ווסט ברומיץ' אלביון.
הוא היה מעורב במאורע עם שוער ליברפול חוסה ריינה: לקראת סוף משחק הליגה בין צ'לסי וליברפול בסטמפורד ברידג', בו צ'לסי ניצחה 0–2, ריינה הרים את ידו בסמוך לפרצופו של רובן לאחר כמה מילים פרובוקטיביות מפיו של רובן, שהגיב על כך שריינה ביצע עבירה על איידור גודיונסן.
רובן נפל בדרמטיות לרצפה, וריינה קיבל כרטיס אדום על "התנהגות אלימה".
כתוצאה מהמאורע, רובן מותג כשחקן דרמה על ידי מגוון מקורות מדיה.
ריינה הגיב שרובן "שיחק מספיק טוב בשביל לזכות באוסקר" בעבור התאטרליות שבמעשיהו.
הכרטיס האדום של ריינה לא בוטל, למרות זאת.
לאחר מונדיאל 2006, רובן חזר צ'לסי מחודשת.
עם הצטרפותם של אנדריי שבצ'נקו, מיכאל באלאק ואשלי קול, המנג'ר של צ'לסי, חוסה מוריניו הניח בצד את פורמציית ה-3–4-3 עם שני קיצונים כמו שעשה בשנתיים שלפני כן ובמקום זה החל להשתמש במערך 1–2–4–3, עם הקשרים פרנק למפארד ומייקל אסיין בצדדים במקום קיצוניים-מומחים כמו רובן.
משום כך, רובן נאבק על מקום בהרכב הפותח של צ'לסי בפתיחת העונה.
בנובמבר 2006 העניק מוריניו לרובן יותר הזדמנויות משחק, כחלוץ שני, חלוץ יחיד וכקיצוני, כאשר מוריניו חזר לשיטת ה-3–4-3 המנוסה והישנה.
לאחר חסרונו של ג'ו קול עקב פציעת ברך, רובן הוכר כשחקן מהותי בעבור צ'לסי בזכות יכולתו ליצור מצבים מהירים באגפים בקבוצה שלא נהנית משחקנים מוכשרים בכדרור מלבדו.
הוא הוכר כשחקן המצטיין ב-23 בדצמבר במשחק נגד וויגאן, משחק בו בישל שני שערים והבקיע את השער המנצח.
הוא הושבת, שוב עקב פציעה, למשך כמה שבועות.
בינואר 2007, רובן חזר לשחק, במשחק מול וויגאן הוא בישל, הבקיע וקיבל את תואר השחקן המצטיין.
לאחר שנפצע במשחק מול ליברפול ב-20 בינואר 2007. רובן חזר לשחק בניצחון הקבוצה 0–3 על מידלסברו בפברואר, משחק בו גרם לשער עצמי.
רובן עלה כמחליף במשחק נגד פורטו, ובלט מיידית במגרש לאחר ששלח הרמה שהובקעה על ידי אנדריי שבצ'נקו והתוצאה השוותה.
רובן עלה לשחק במחצית השנייה בגמר גביע הפוטבול ליג ובישל לדידייה דרוגבה שנגח את שער הניצחון.
הוא גם הבקיע שער חשוב במשחק הגומלין בליגת האלופות נגד פורטו.
בסוף מרץ 2007 רובן עבר ניתוח בברך לאחר שנפצע בעת חזרתו ממשחק עם נבחרתו.
הפציעה הייתה אמורה להוריד אותו לספסל למשך ארבעה שבועות.
רובן ערך את חזרתו לכדורגל במשחק חצי גמר ליגת האלופות נגד ליברפול ולקח חלק קטן בגמר הגביע האנגלי נגד מנצ'סטר יונייטד שנערך ב-10 במאי, בו צ'לסי ניצחה.
לאחר הגמר רובן שלל ספקולציות לגבי עתידו במועדון בראיון: "אני תמיד רציתי להישאר.
אהיה פה בעונה הבאה, לבטח".
אז, באוגוסט, התקשורת הספרדית דיווחה כי ריאל מדריד הייתה קרובה להחתים אותו או את מיכאל באלאק.
המאמן המדרידאי ברנד שוסטר אמר לרדיו ספרדי, "אני מקווה שנוכל להכריז את החתמתם של אחד או שניים מהשחקנים בקרוב." נאמר על שוסטר שדרש להביא את באלאק, בעוד ידוע שנשיא מדריד, רמון קלדרון, מעדיף את רובן.
רובן אמר לעיתון הספרדי "אס": "אני לא יודע מתי תתקיים עסקה.
הייתי רוצה לשלוח הודעה לאוהדי מדריד, אבל אני לא יכול עד שעתידי יסודר."
רובן השלים את מעברו לריאל מדריד כאשר חתם על חוזה ל-5 שנים, ב-22 באוגוסט 2007. דיווחים הודיעו כי סכום ההעברה הוא 36,550,000 יורו, ובכך נהפך לשחקן הרביעי היקר ביותר שריאל החתימה עד אז, אחרי זינדין זידאן, לואיש פיגו ורונאלדו.
הופעת הבכורה שלו במדי הקבוצה הייתה ב-18 בספטמבר 2007, במשחק ליגת האלופות הראשון בעונה נגד ורדר ברמן, במשחק בו ריאל מדריד ניצחה 1–2. את הופעת הבכורה בליגה ערך רובן בספטמבר 2007 במשחק ליגה מול ריאל ואיאדוליד, כשהחליף את רויסטון דרנתה.
ב-17 באוקטובר, בזמן ששיחק בעבור הנבחרת ההולנדית, רובן מתח שריר בירך והושבת לשישה שבועות.
הוא שיחק בפעם הראשונה ב"קלאסיקו" ב-23 בדצמבר 2007, כחילוף לרוביניו בדקה ה-85. את שער הבכורה שלו בקבוצה הבקיע ב-2 בינואר 2008, במשחק גביע המלך.
בפברואר 2008 הבקיע רובן את שער הליגה הראשון שלו במדי ריאל מדריד, בניצחון 0–7 על ריאל ואיאדוליד.
את עונת הבכורה שלו בריאל מדריד, 2007/08, סיים רובן עם 28 הופעות וחמישה שערי ליגה, אחד מהם בניצחון 1–4 בקלאסיקו השני לאותה עונה.
בסיום העונה זכה רובן עם ריאל מדריד באליפות הלה ליגה.
העונה הבאה, 2008/09 החלה לא טוב עבור רובן, שנפצע מספר פעמים.
רק לאחר הקלאסיקו, ממנו נעדר עקב השעיה, חל שיפור ניכר ביכולתו והוא הבקיע ארבעה שערי ליגה בחמישה משחקים, שבכולם ניצחה ריאל מדריד, וסך הכל 8 שערים ב-35 הופעות בכל המסגרות.
את העונה סיימו רובן וריאל מדריד במקום השני, מרחק תשע נקודות מהאלופה ברצלונה.
בקיץ 2009 רובן הצטיין במשחקי האימון של ריאל מדריד, אך חש שמעמדו בסכנה מאחר שריאל החתימה באותו קיץ את כריסטיאנו רונאלדו ואת קאקה.
באותו קיץ, נמכר רובן לבאיירן מינכן תמורת 25 מיליון אירו.
רובן צוטט לאחר מכן כאשר אמר שהוא רצה להישאר בקבוצה, אך הקבוצה רצתה למכור אותו ובעצם הכריחה אותו לעזוב.
ב-28 באוגוסט 2009 חתם רובן על חוזה ל-4 שנים בבאיירן תחת המאמן ההולנדי לואי ואן חאל, וקיבל את החולצה מספר 10. באיירן שילמה תמורת כרטיס השחקן שלו סכום של כ-25 מיליון אירו.
הופעת הבכורה שלו הייתה יום אחד לאחר מכן בניצחון 0–3 על האלופה המכהנת וולפסבורג, בו כבש רובן שני שערים.
ב-9 במרץ 2010 כבש רובן את השער המכריע בהפסד 2–3 לפיורנטינה (4-4 בסיכום של שני המשחקים) ששלח את באיירן מינכן לרבע הגמר ליגת האלופות בזכות חוק שערי החוץ.
ב-7 באפריל 2010 עשה זאת שוב בהפסד 2–3 למנצ'סטר יונייטד (4-4 במצטבר) כאשר כבש שער בבעיטה מהאוויר לפינה הרחוקה ושלח את באיירן מינכן לחצי גמר ליגת האלופות, במשחק בו מנצ'סטר יונייטד הובילה 0–3 באולד טראפורד, והודחה על שערי חוץ.
באותה עונה רובן זכה עם באיירן מינכן בדאבל.
באיירן מינכן זכתה באליפות הבונדסליגה בפער של חמש נקודות מהסגנית שאלקה 04, והשיגה מספר ניצחונות מרשימים, כמו 0–7 על הנובר 96, משחק בו רובן הבקיע שלושער.
רובן סיים את העונה עם 16 שערי ליגה, וכמלך השערים של באיירן מינכן בבונדסליגה.
באיירן זכתה באותה עונה גם בגביע הגרמני לאחר ניצחון 0–4 על ורדר ברמן במשחק הגמר, בו הבקיע רובן את השער הראשון.
עם זאת, רובן ובאיירן החמיצו הזדמנות לזכות בטרבל, לאחר שהקבוצה הפסידה בגמר ליגת האלופות 2010 לאינטר מילאנו בתוצאה 0–2. בתום שנת 2010 נבחר רובן בזכות עונת הבכורה של בבאיירן מינכן ככדורגלן השנה בגרמניה.
את עונת 2010/11 רובן החל פצוע ונעדר לתקופה ארוכה מהמגרשים.
פציעתו יצרה מתח בין הנהלת באיירן מינכן ובעיקר קרל היינץ רומניגה, שתקפו את התאחדות הכדורגל ההולנדית וטענו כי רובן חוזר פצוע בכל פעם שיש פגרת נבחרות.
רובן חזר לשחק באותה עונה רק לאחר פגרת החורף, כאשר נכנס כמחליף בתיקו 1-1 מול וולפסבורג.
רובן ובאיירן מינכן הודחו כבר בשמינית גמר ליגת האלופות באותה עונה על ידי אינטר מילאנו בגין חוק שערי החוץ, ולא זכו בתארים בגרמניה.
עם זאת, החצי השני של העונה היה מוצלח במיוחד עבור רובן באופן אישי, שכן הוא הבקיע 12 שערי ליגה ב-14 הופעות.
רובן היה מועמד במהלך אותה עונה לפרס פושקש על שערו מול מנצ'סטר יונייטד, לתואר כדור הזהב האירופי, ולתואר קשר השנה בליגת האלופות, אותו איבד לבן ארצו וסלי סניידר.
רובן לא זכה לבסוף באף תואר.
בעונת 2011/12, תחת המאמן החדש יופ היינקס, רובן עדיין סבל מפציעות, וערך 24 הופעות ליגה, בהן הבקיע 12 שערים.
רובן ובאיירן מינכן שוב לא זכו באף תואר בגרמניה, כאשר זכורה החטאת פנדל של רובן במשחק הקלאסיקר מול בורוסיה דורטמונד, בו ניצחה דורטמונד בתוצאה 0–1, וסללה לעצמה את הדרך לזכייה באליפות.
באיירן ורובן הגיעו באותה עונה לגמר הגביע הגרמני, והובסו על ידי בורוסיה דורטמונד בתוצאה 2–5. רובן הבקיע את השער הראשון לבאיירן בגמר זה.
בחצי גמר ליגת האלופות מול ריאל מדריד, ניצחה באיירן בתוצאה 1–2 באליאנץ ארנה, ובמשחק הגומלין בסנטיאגו ברנבאו, פיגרה באיירן בתוצאה 0–2 בשלב די מוקדם של המשחק.
עוד במחצית הראשונה זכתה באיירן מינכן בפנדל, אותו רובן תרגם לשער לאחר בעיטה די חלשה שכמעט נעצרה על ידי איקר קסיאס, והביא את המשחק להארכה, שהסתיימה ללא שערים, ובהמשך ניצחה באיירן מינכן בפנדלים.
רובן ובאיירן העפילו לגמר ליגת האלופות 2012 שנערך באצטדיונם הביתי, האליאנץ ארנה.
במשחק זה שיחקה באיירן מינכן מול צ'לסי, ושלטה במשחק ללא עוררין, ואף הובילה 0–1 משער של תומאס מולר לקראת סיום המשחק.
כמה דקות לאחר שערו של מולר, השווה דידייה דרוגבה את התוצאה ושלח את המשחק להארכה.
בתחילת ההארכה זכתה באיירן מינכן בפנדל, אותו החטיא רובן.
המשחק הסתיים בתוצאה 1-1, ובאיירן הפסידה בפנדלים, וכך רובן סיים עונה ללא תארים, וחיזק את תדמית הלוזר שדבקה בו.
את עונת 2012/13 פתח רובן על הספסל, בשל העדפתו של המאמן יופ היינקס לפתוח בהרכב עם תומאס מולר בכנף ימין ועם טוני קרוס כקשר התקפי.
רובן שיחק באותה עונה בעיקר כמחליף, אך זכה בהזדמנות כאשר נפצע טוני קרוס במשחק הראשון מול יובנטוס ברבע גמר ליגת האלופות.
רובן החליף את קרוס והצטיין בהמשך המשחק, בו ניצחה באיירן בתוצאה 0–2, וגם במשחק הגומלין בטורינו, בו ניצחה באיירן מינכן באותה תוצאה.
רובן המשיך לתפוס את מקומו של קרוס שנעדר עד לסוף העונה, ובחצי הגמר הראשון מול ברצלונה הבקיע את השער השלישי בניצחון 0–4 באליאנץ ארנה, ואת השער הראשון במשחק הגומלין בקמפ נואו, בו ניצחה באיירן את ברצלונה בתוצאה 0–3 ועלתה לגמר.
ב-25 במאי 2013 בישל רובן את השער הראשון למריו מנדזוקיץ' וכבש את שער הניצחון בדקה ה-89 של גמר ליגת האלופות מול בורוסיה דורטמונד, לאחר בעיטה חלשה ומדויקת שהכניעה את רומן וידנפלר ואת שאר שחקני ההגנה של בורוסיה דורטמונד.
רובן נבחר לשחקן המצטיין של המשחק.
בזכות שער הניצחון שלו בשלהי גמר ליגת האלופות והזכייה בטרבל, עונה אחת לאחר שבאיירן איבדה את כל התארים, נטען כי רובן שיקם את התדמית שלו ונפטר מתדמית הלוזר שדבקה בו.
בתחילת עונת 2013/14, תחת המאמן החדש פפ גווארדיולה, רובן הבקיע צמד בהפסד 2–4 לבורוסיה דורטמונד במשחק הסופר קאפ הגרמני.
רובן הבקיע באותה עונה מספר שערים חשובים, לרבות שערים מול מנצ'סטר סיטי וצ'סקא מוסקבה בשלב הבתים של ליגת האלופות.
בנובמבר 2013 רובן הבקיע שער בניצחון 0–3 על בורוסיה דורטמונד בזיגנל אידונה פארק במסגרת הקלאסיקר, ושבר רצף של שישה משחקים בהם באיירן לא ניצחה את בורוסיה דורטמונד במסגרת הבונדסליגה.
בדצמבר 2013 נפצע רובן בברכו במשחק הגביע הגרמני בו ניצחה באיירן מינכן את אאוגסבורג בתוצאה 0–2, וכתוצאה מכך החמיץ את אליפות העולם לקבוצות כדורגל 2013, בה זכתה באיירן מינכן.
במרץ 2014 חזר רובן לשחק, והבקיע שלושער בניצחון 1–5 על שאלקה 04 בבונדסליגה.
באותו חודש האריך רובן את חוזהו בבאיירן עד לתום עונת 2017. באפריל 2014 הבקיע רובן את השער השלישי לבאיירן בניצחון 1–3 במשחק הגומלין מול מנצ'סטר יונייטד בליגת האלופות, לאחר 1-1 באולד טראפורד, וביסס את עלייתה של באיירן מינכן לחצי הגמר.
רובן ובאיירן מינכן הודחו בחצי הגמר של ליגת האלופות, לאחר הפסדים 0–1 ו-0–4 לריאל מדריד, ונפרדו מתואר אלופת אירופה.
למרות זאת, זכו רובן ובאיירן בדאבל, כאשר הבטיחו זכייה באליפות בפער של 19 נקודות מהסגנית בורוסיה דורטמונד, כשרובן מבקיע 11 שערי ליגה.
וזכו בגביע הגרמני לאחר ניצחון 0–2 על בורוסיה דורטמונד בהארכה.
רובן הבקיע את השער הראשון לבאיירן בגמר זה, ולמעשה הפך לשחקן הראשון בתולדות הכדורגל הגרמני שמבקיע בשלושה גמרי גביע רצופים.
בדצמבר 2014 הבקיע רובן את שערו המאה בכל המסגרות במדי באיירן מינכן, בניצחון 0–2 על פרייבורג.
בפברואר 2015 הבקיע רובן צמד בניצחון 0–6 על פאדרבורן 07 במסגרת הבונדסליגה, ובכך רשם הישג מיוחד, כאשר הבקיע מול כל הקבוצות ששיחקו בבונדסליגה באותה עונה.
את עונת 2015/16 פתח רובן עם שער מול וולפסבורג בתיקו 1-1 במסגרת הסופר קאפ הגרמני, במשחק שנכנס להארכה בזכות שער של ניקלאס בנדטנר שהשווה את התוצאה בדקה ה-90. המשחק המשיך לפנדלים, בהם רובן הבקיע את הפנדל שלו, אך באיירן הפסידה בתוצאה 4–5 ואיבדה את הסופר קאפ.
רובן הבקיע שער במשחק הליגה בו ניצחה באיירן את באייר לברקוזן בתוצאה 0–3, אך נפצע במדי נבחרת הולנד בפגרת הנבחרות, ונאלץ להחמיץ תשעה משחקים.
באוקטובר 2015 חזר רובן למשחק הליגה מול פ.צ.
קלן, והבקיע את השער הראשון בניצחון 0–4, שהיה הניצחון האלף של באיירן מינכן בתולדות הבונדסליגה.
רובן מיעט לשחק באותה עונה בה הרבה לסבול מפציעות, וערך רק 15 הופעות ליגה, בהן הבקיע ארבעה שערים.
על אף זאת, זכתה באיירן מינכן בדאבל, כאשר הקבוצה זוכה באליפות רביעית ברציפות, ומנצחת את בורוסיה דורטמונד בגמר הגביע הגרמני בפנדלים לאחר 0-0 בתום 120 דקות.
רובן לא שיחק במשחק זה, וגם לא בשלבים המאוחרים של ליגת האלופות, ממנה הודחה באיירן מינכן בחצי הגמר על ידי אתלטיקו מדריד.
את עונת 2016/17, תחת המאמן החדש קרלו אנצ'לוטי, החל רובן פצוע, אך לאחר שחזר מהפציעה נכנס לכושר, וסיים את העונה עם 13 שערי ליגה, וזכייה באליפות חמישית ברציפות.
בליגת האלופות רובן הבקיע שער בכל אחד משני המשחקים מול ארסנל בשמינית הגמר.
שני המשחקים הסתיימו בתוצאה 1–5 לבאיירן מינכן.
ברבע הגמר הודחו רובן ובאיירן מינכן על ידי ריאל מדריד לאחר הארכה במשחק הגומלין, כשהמשחק באליאנץ ארנה הסתיים בניצחון 1–2 לריאל מדריד, ובאיירן ניצחה 1–2 בסנטיאגו ברנבאו, אך הפסידה 2–4 בהארכה.
בגביע הגרמני הודחו רובן ובאיירן בחצי הגמר על ידי בורוסיה דורטמונד לאחר הפסד 2–3. במהלך עונה זו, הוארך חוזהו של רובן בשנה נוספת, עד לתום עונת 2017/18. בעונה זו, רובן היטיב לשחק וזכה עם הקבוצה באליפות הבונדסליגה.
רובן הגיע עם הקבוצה לחצי גמר ליגת האלופות מול ריאל מדריד, אך נפצע כבר בדקה החמישית של המשחק הראשון באליאנץ ארנה, וגמר את העונה.
באיירן הפסידה במשחק זה 1–2, והשיגה 2-2 בגומלין, תוצאה שלא הספיקה לעלייה לגמר.
רובן נעדר גם מגמר הגביע הגרמני, בו הפסידה באיירן לאיינטרכט פרנקפורט 3-1. במאי 2018, חוזהו של רובן בקבוצה הוארך בעונה נוספת, עד לתום עונת 2018/19. את עונת 2018/19 פתח רובן עם זכייה בסופר קאפ הגרמני לאחר ניצחון 0–5 על איינטרכט פרנקפורט, במשחק בו שיחק 58 דקות.
בנובמבר 2018 הבקיע רובן שער בניצחון 1–5 על בנפיקה ליסבון בליגת האלופות, ובאותו חודש הצהיר כי עונה זו תהיה האחרונה שלו בבאיירן מינכן.
בהמשך העונה, רובן נפצע ונעדר ממספר משחקים.
באיירן ורובן הודחו בשמינית גמר ליגת האלופות על ידי ליברפול, אך זכו באליפות הבונדסליגה לאחר שסגרו פער של תשע נקודות מבורוסיה דורטמונד.
במשחק האחרון של העונה, בו ניצחה באיירן 1–5 את איינטרכט פרנקפורט ולמעשה הבטיחה את זכייתה באליפות, הבקיע רובן את השער האחרון, שהיה שער הליגה השישי שלו בעונה זו וה-99 בכלל, וזכה לתשואות הקהל.
כעבור שבוע, רובן נכנס כמחליף בניצחון 0–3 על ר.ב.
לייפציג בגמר הגביע הגרמני, והשלים דאבל בעונתו העשירית והאחרונה בקבוצה.
ב-4 ביולי 2019 הודיע רשמית על פרישה ממשחק פעיל.
ב-27 ביוני 2020 חזר רובן מפרישה וחתם בקבוצת נעוריו, חרונינגן, אליה חזר לאחר 18 שנה.
בהופעת הבכורה המחודשת במועדון, ב-13 בספטמבר, פתח בהרכב הקבוצה מול קבוצתו לשעבר פ.ס.וו.
איינדהובן והוחלף כבר בדקה ה-30 עקב פציעה.
ב-15 ביולי 2021, לאחר שמיעט לשחק בשל פציעות, הודיע רובן על פרישה סופית מכדורגל, בגיל 37.
רובן שיחק בכל הנבחרות הצעירות של הולנד, ובספטמבר 2003 ערך את הופעת הבכורה שלו בנבחרת הולנד הבוגרת, בניצחון 1–3 על נבחרת אוסטריה במוקדמות יורו 2004. את שערו הראשון במדים הלאומיים הבקיע גם כן במוקדמות יורו 2004, כשנכנס כמחליף בניצחון 0–5 על נבחרת מולדובה.
ההתנסות הראשונה של רובן בטורניר גדול הייתה ביורו 2004. במהלך הטורניר, המאמן ההולנדי דיק אדבוקאט הוציא את רובן בדקה ה-66 כאשר הולנד הובילו 1–2 על נבחרת צ'כיה.
הצ'כים הבקיעו שני שערים וניצחו, וכתוצאה מכך הועברה ביקורת על החלטת המאמן.
באותו טורניר, רובן הבקיע את הפנדל המכריע במשחק בין הולנד ונבחרת שוודיה, שהבטיח את ניצחונה של הולנד בבעיטות הכרעה ברבע הגמר, לאחר 0-0 בתום 120 דקות.
הולנד ורובן הודחו לבסוף בחצי הגמר לאחר הפסד 1–2 לנבחרת פורטוגל.
רובן והולנד צלחו את מוקדמות מונדיאל 2006, והעפילו למונדיאל 2006 עצמו.
בשישה משחקים עם נבחרת הולנד במסגרת מוקדמות המונדיאל רובן הבקיע פעמיים.
במשחק הפותח של הולנד נגד סרביה ומונטנגרו, רובן הבקיע את השער המנצח בדקה ה-18 ובכך זכה בתואר שחקן המשחק.
במשחק נגד חוף השנהב, רובן זכה בתואר זה בפעם השנייה.
בהמשך המונדיאל, רובן והולנד הודחו כבר בשמינית הגמר בהפסד 0–1 לנבחרת פורטוגל, במשחק הזכור במספר הכרטיסים הצהובים והאדומים הגבוה שנשלף בו.
רובן והולנד צלחו את מוקדמות יורו 2008. אריין רובן נכלל בסגל ההולנדי ליורו 2008, אך היה בעדיפות נמוכה להרכב, כאשר מאמנו מרקו ואן באסטן העדיף לשחק עם שלישייה הכוללת את דירק קאוט, וסלי סניידר ורפאל ואן דר וארט, כאשר רובן מתחרה על המקום בהרכב בכנף ימין עם רובין ואן פרסי.
במשחק הראשון של שלב הבתים, בו ניצחה הולנד 0–3 את נבחרת איטליה, רובן לא שותף.
גם את מוקדמות מונדיאל 2010 צלחו רובן והולנד בקלות.
כמה ימים לפני תחילת מונדיאל 2010 עצמו, רובן נפצע והיה חשש שלא יוכל לשחק במונדיאל, ומאמנו החדש ברט ואן מרוויק הבהיר כי לא יחפש לו שחקן מחליף ושהוא מאמין כי רובן יהיה כשיר.
רובן בסופו של דבר אכן היה כשיר לשחק במונדיאל, והיה שותף מלא להישגי נבחרתו, אך לא שותף בשני המשחקים הראשונים בשלב הבתים, ורק נכנס כמחליף במחזור האחרון של שלב הבתים, בו ניצחה הולנד 1–2 את נבחרת קמרון.
החל משמינית הגמר, רובן פתח בכל המשחקים.
נבחרת הולנד המשיכה במהלך המונדיאל רצף של ארבעה עשר ניצחונות רצופים ממוקדמות המונדיאל ועד משחק הגמר, בו נשבר רצף זה, כאשר הולנד הפסידה לנבחרת ספרד משער של אנדרס אינייסטה בדקה ה-116. רובן כבש שני שערים במהלך המונדיאל.
הראשון, בניצחון 2:1 על נבחרת סלובקיה בשמינית הגמר, השני בניצחון 3:2 על נבחרת אורוגוואי, שער שלמעשה העלה את נבחרת הולנד לגמר מונדיאל 2010, בו כאמור הפסידה לספרד.
רובן היה מועמד לפרס כדור הזהב של המונדיאל, אך לבסוף זכה בפרס זה דייגו פורלאן.
רובן והולנד העפילו גם ליורו 2012 לאחר שצלחו את מוקדמות יורו 2012. בטורניר עצמו שובצה הולנד לבית עם נבחרות דנמרק, גרמניה ופורטוגל.
הולנד הפסידה את כל שלושת משחקיה והודחה כבר לאחר שלב הבתים.
רובן פתח בכל שלושת המשחקים.
מההפסד לגרמניה זכורה מחאתו של רובן נגד מאמנו ברט ואן מרוויק, לאחר שהוחלף על ידי דירק קאוט.
כאשר רובן הוחלף, הוא הקיף חלק גדול מהמגרש כדי לעכב את החילוף.
רובן הסביר את מעשהו בכך שהאמין שעליו להיות במגרש כי יש לו את הכוח לתת להולנד השראה לנצח.
רובן והולנד העפילו בהמשך למונדיאל 2014 לאחר שסיימו בהצלחה את מוקדמות מונדיאל 2014. במשחק הראשון של הולנד בטורניר, רובן הבקיע צמד בניצחון 1–5 על נבחרת ספרד, במשחק בו הולנד פיגרה 0–1. רובן הבקיע שער נוסף בניצחון 2–3 על נבחרת אוסטרליה בשלב הבתים, שהבטיח להולנד העפלה לשמינית הגמר.
רובן פתח בהרכב גם בניצחון 0–2 על נבחרת צ'ילה, שהבטיח להולנד את המקום הראשון בבית.
בשמינית הגמר, הולנד ורובן פיגרו מול נבחרת מקסיקו, ורק בדקה ה-88 הצליחו להשוות משער של וסלי סניידר.
בדקה ה-94 רובן סחט פנדל לאחר שהתחזה ברחבה כשנפל מספק מגע של רפא מרקס.
את הפנדל תרגם קלאס יאן הונטלאר לשער ניצחון, שהעלה את הולנד לרבע הגמר.
רובן זכה לביקורת רבה בתקשורת על מעשה זה, והכחיש כי צלל ברחבה בכוונה, אך הודה לגבי ניסיון אחר שלו לסחוט פנדל באותו משחק.
ברבע הגמר הולנד ורובן התקשו מול נבחרת קוסטה ריקה, במשחק שהסתיים בתוצאה 0-0 והגיע לפנדלים.
רובן הבקיע את הפנדל שלו, והולנד ניצחה 3–4 בבעיטות ההכרעה.
בחצי הגמר, רובן והולנד שוב סיימו 120 דקות בתיקו מאופס, הפעם מול נבחרת ארגנטינה.
רובן שוב הבקיע את הפנדל שלו, אך ארגנטינה ניצחה 2–4 בבעיטות ההכרעה והעפילה לגמר מונדיאל 2014. רובן והולנד הסתפקו במשחק על המקום השלישי, בו הביסו 0–3 את נבחרת ברזיל המארחת.
בשנת 2015 מונה רובן כקפטן נבחרת הולנד.
רובן והולנד כשלו להעפיל ליורו 2016, לאחר שסיימו טורניר מוקדמות מאכזב במיוחד עם 13 נקודות מתוך 30 אפשריות, ובמקום הרביעי אחרי נבחרות צ'כיה, איסלנד וטורקיה.
גם במוקדמות מונדיאל 2018 כשלו רובן ונבחרת הולנד להעפיל, כאשר סיימו במקום השלישי בבית לאחר נבחרות צרפת ושוודיה.
במשחק האחרון של הולנד בקמפיין מוקדמות זה, הייתה זקוקה נבחרת הולנד לניצחון בהפרש של שבעה שערים על שוודיה.
הולנד ניצחה 0–2 בלבד מצמד של רובן, ולא העפילה למונדיאל.
בסיום משחק זה, הודיע רובן על פרישתו מנבחרת הולנד והודיע כי ברצונו להתמקד בבאיירן מינכן בלבד, ולהשאיר את הבמה הבינלאומית לדור הצעיר.
אריין רובן התחתן עם ברנדיאן אילרט ב-9 ביוני 2007 בחרונינגן, אותה הכיר מאז התיכון.
כדורגלן השנה בגרמניה - 2010
כדור הארד של מונדיאל 2014
אריזת מזון היא תהליך שבו המזון נארז על מנת להגן עליו מפני שינויים שעלולים להיגרם על ידי חדירת גורמים כימיים (כגון רעלנים), חדירת גורמים ביולוגיים (כגון חיידקים) וכניסת גורמים פיזיקליים שמקורם מחוץ לאריזה.
האריזה חייבת להיות אינרטית למזון, על מנת למנוע תגובה כימית או פיזיקלית בית מרכיבי המזון הנארז לבין האריזה.
במידת הצורך, האריזה חייבת להיות אטומה לקרני השמש.
באמצעות תוויות המוטבעת על האריזה, מציגים לצרכן את תמונת המוצר לצורך המחשה.
כמו כן, מובאים פרטים חיוניים על הערך הקלורי וההרכב התזונתי, רשימת המרכיבים בסדר יורד של הריכוז במוצר הסופי בשמם המלא או בציון מספר E לפי רשימת תוספי מזון, כנדרש על ידי תקנות בריאות הציבור.
כמו כן, תכלול התווית את כתובות היצרן והיבואן, אמצעי התקשרות לקבלת מידע על המוצר ולהפניית תלונות, ומידע הקשור לאישורי כשרות.
תאריכי ייצור ופג תוקף מסומנים על ידי התזת דיו בלתי מחיק על חלקים שונים של האריזה (תפר הסגירה, מכסה עליון באריזות מתכת, ותחתית האריזה או לצידה באריזות פלסטיק), תוך עמידה בדרישות תקנים לאומיים ובין לאומיים.
אריזות המזון עשויות מחומרים שונים: נייר, קרטון, זכוכית, פלסטיק ולאמינטים שהם מוצרי אריזה מודרניים הבנויים על בסיס של חיבור של שתיים או יותר שכבות דקות, לרוב, פלסטיק, אלומיניום, נייר או קרטון, בהרכבים שונים.
האריזות מותאמות לדרישות המוצר ודרישות שימושיות של הצרכן, בהתאם לתכונותיו הכימיות והפיזיקליות, לעיתים תוך כדי שינוי האווירה בתוך האריזה, על ידי החלפת האוויר בחנקן או דו־תחמוצת-הפחמן או על ידי הוספת מספחי חמצן לאריזה, למניעת ניזקי חמצון.
בעולם המודרני האריזה חייבת להיות לעיתים קרובות גם שימושיות לצרכן, למשל בארוחות טלוויזיה האריזה משמשת גם ככלי לחימום בתנור מיקרוגל וגם ככלי הגשה.
האריזה חייבת להיות ידידותית ליצרן ולהתאים לתהליכי האחסון והשינוע, בעלת עמידות לתנאים פיזיקליים, כגון טלטול, עמידה במשקל בהעמסה.
כמו כן, שמירה על איכות הסביבה תוך שימוש ככל שניתן באריזות מתכלות והימנעות משימוש באריזות רבות יתר על המידה.
אריחי קרמיקה הם אריחים העשויים מחרסינה.
בעבר, היו האריחים תוצר של עבודת יד אמנותית, כמו אריחי מיוליקה, אריחי דלפט ואריחי אזולז'ו.
האריחים המודרניים משמשים בישראל בעיקר לריצוף בתים ודירות ולחיפוי קירות בחדרים רטובים.
החל מסוף שנות השמונים של המאה ה-20 הפך הריצוף בריצוף באריחי קרמיקה, (שבטעות מכונים "גרניט פורצלן") לריצוף הנפוץ בישראל, בגלל מחירם ועלות יישומם הנמוכים ביחס לפתרונות ריצוף אחרים.
סיווג ותכונות של אריחי קרמיקה מודרניים
התקן הישראלי מבדיל בין שלושה סוגים של אריחי קרמיקה: אלה שמידת הספיגות שלהם קטנה מחצי אחוז, אלה שמידת הספיגות שלהם נעה בין חצי אחוז לשלושה אחוז ואלה שהספיגות שלהם גבוהה משלושה אחוז.
כמו כן, מבדיל התקן בין אריחים מזוגגים ולא מזוגגים.
במינוח נכון, אריחים לא מזוגגים נקראים אריחי טרה קוטה.
כאשר אריחים עוברים תהליך זיגוג, הכוונה שהם מכוסים בשכבה דקה של זכוכית.
שכבה זו מגינה על האריח מפני ספיגה של חומרים ויצירה של כתמים, אבל היא עמידה פחות לשבירה ושריטות.
אריחי קרמיקה מזוגגים שהספיגות שלהם קטנה מחצי אחוז, מכונים בטעות בשם "גרניט פורצלן".
סוג מיוחד של אריחי קרמיקה הם אריחי גוף מלא ("פול בודי"): אריחי הקרמיקה הסטנדרטיים עשויים משכבות של חומרים שונים, ומראה האריח נקבע על ידי השכבה העליונה.
חלק מהשכבות נעשות מחומרים זולים יותר, והדבר מוזיל את האריח.
באריחי גוף מלא, האריח כולו עשוי מחומר אחד.
אריח כזה, שהוא יקר יותר, עמיד יותר בשחיקה, משום שהצבע והמרקם נמצאים בכל האריח ולא רק בשכבה העליונה.
לכן אריחים אלה מתאימים לאזורים המתוכננים לתנועה רבה יותר של הולכי רגל ומשמשים בעיקר בשימושים מסחריים, כמו בקניונים או שדות תעופה.
גרניט פורצלן הוא שם מסחרי לאריחי קרמיקה מזוגגים שעוברים כבישה בזמן השרפה שלהם.
מקור השם הוא המילה "פורצלן" שמשמעותה חרסינה והסלע גרניט שנחשב לסלע חזק ועמיד.
למעשה, אין לגרניט כל קשר לאריחי קרמיקה.
קיימת טענה כי אריחי קרמיקה שמכונים "גרניט פורצלן" עשויים מחומר גלם טחון ומנופה, מה שאמור לשפר את תכונותיהם.
טענה זו אינה משמעותית במדינת ישראל, כי על פי התקנים המקומיים בודקים את האריח המוגמר ולא את חומרי הגלם.
החל מסוף שנות השבעים של המאה ה-20, החלו מייצרים באירופה אריחי קרמיקה עבים וחזקים במיוחד, המיועדים לחיפוי בניינים.
אריחים אלה אינם מוצמדים למבנה באמצעות דבק, אלא מעוגנים באמצעות מערכות של ברגים ומסילות.
במדינת ישראל מוגדר השימוש המותר במערכות בתקן ישראלי מס' 1554 חלק 4.
אריחי קרמיקה - יתרונות וחסרונות
היתרון העקרי של אריחי הקרמיקה הוא מחירם הזול.
רוב האריחים מיוצרים בעובי של פחות מחצי סנטימטר לכן הם קלים לשינוע ואריזה.
יתרון נוסף הוא שהאריחים הללו מיוצרים במגוון רחב של גדלים וטקסטורות.
התקן הישראלי אינו מחייב בדיקות של כפיפה או שבר של אריחי קרמיקה, וזאת בניגוד לכל האריחים האחרים, לכן בישראל ניתן להשתמש באריחי קרמיקה חלשים ושבירים בלי שהספק או הקבלן יהיו חשופים לתביעות.
חסרונותיהם הם שבירות, רגישות לשריטות ולעיתים קרובות חספוס שמביא לצבירת לכלוך.
תהליך הייצור הייחודי לכל סוג של אריח קובע את תכונותיו של האריח ובפרט את עמידותו לשחיקה שנמדדת ביחידות PEI.
יישום ריצוף וחיפוי מאריחי קרמיקה מתבצע בעזרת חיתוך ביהלום (באמצעות מכשיר חיתוך מכני) או באמצעות דיסק חיתוך, הדבקה, קביעת מרווחים (פוגות) ואטימתם באמצעות רובה, למניעת חדירת נוזלים.
כיום ייצור האריחים הוא תהליך תעשייתי אוטומטי הכולל ייצור של בסיס תערובת חרסיתית על ידי דחיסתה (לפעמים בלחץ גבוה מאוד של 120–145 אטמוספירות) צביעה, ציפוי בחומרי זיגוג וחימום בתנור (שלב המכונה שרפה).
חלק מאריחי הקרמיקה עוברים תהליך שרפה כפול, האחד לפני זיגוג האריח והשני לאחריו.
השליטה על תכונות אריחי הקרמיקה נעשית בעיקר על ידי שימוש במכבש.
הכבישה של התערובת הגולמית לפני הכנסתה לכבשן גורמת להקטנת החללים בחומר ולהגדלת המשקל סגולי של האריח.
ככל שהאריחים צפופים יותר, קטנה הרגישות שלהם לחדירת מים, גזים ומזהמים.
בתהליך ייצור אריחי הקרמיקה ניתן לקבל מגוון צבעים, דוגמאות ומרקמים, ולכן אפשר להשתמש בהם למטרות עיצוביות שונות.
בין השאר יש אריחי קרמיקה בעלי גימור המזכיר חומרים אחרים כמו אבן טבעית, או עץ ובד.
אריחי קרמיקה מיוצרים במדינות שונות, כמו סין, איטליה, טורקיה וספרד.
גם בישראל יש מספר יצרנים.
הם מיוצרים בצורת ריבוע או מלבן, במידות סטנדרטיות רבות.